**GRANTOVÝ PROGRAM MAS HORNOHRAD**

**Výzva MAS/GP/2022/01**

***MAS HORNOHRAD***

vyhlasuje výzvu na predkladanie projektov v rámci implementácie Stratégie miestneho rozvoja vedeného komunitou MAS HORNOHRAD na programové obdobie 2014 – 2020

|  |
| --- |
| 1. Základná charakteristika |

1. **Grantový program MAS HORNOHRAD** poskytuje jednorazový nenávratný finančný príspevok členom miestnej akčnej skupiny MAS HORNOHRAD. Cieľom grantového programu MAS HORNOHRAD je prostredníctvom podpory projektov verejno-prospešného charakteru na území MAS prispieť k zatraktívneniu územia MAS pre obyvateľov a návštevníkov regiónu.
2. Realizáciu grantového programu zabezpečuje občianske združenie MAS HORNOHRAD, so sídlom Železničná 2, 987 01 Poltár, IČO: 45 019 835, tel. č. 0910 596 467, e-mail: [info@mashornohrad.sk](mailto:info@mashornohrad.sk), webová stránka: [www.mashornohrad.sk](http://www.mashornohrad.sk) a grantová výberová komisia menovaná Správnou radou MAS HORNOHRAD.
3. Finančné prostriedky na grantový program MAS HORNOHRAD sú vyčlenené z rozpočtu MAS HORNOHRAD z členských príspevkov členov MAS.
4. MAS HORNOHRAD a grantová výberová komisia majú právo na kontrolu použitia finančných prostriedkov a monitorovanie realizovaných projektov.

|  |
| --- |
| 2. Oblasti podpory |

1. **Oblasti podpory** grantového programu MAS HORNOHRAD v nadväznosti na Stratégiu miestneho rozvoja vedeného komunitou MAS HORNOHRAD na programové obdobie 2014 – 2020:

**Vízia:**

„Územie, kam sa oplatí prísť a kde je radosť žiť“

**Strategický cieľ:**

„Koncepčným prístupom k rozvoju územia dosiahnuť jeho všestranný rozvoj, tak v oblasti

zvyšovania kvality života, ako aj v oblasti zvyšovania atraktivity územia. Prostredníctvom

podpory podnikateľskej činnosti a zlepšovaním podmienok pre život zvyšovať kvalitu života obyvateľov a budovaním infraštruktúry cestovného ruchu a poskytovaním kvalitných služieb zvyšovať atraktivitu územia.“

Priorita č. 1 – Budovanie a rozvoj drobnej infraštruktúry

*Oprávnené aktivity*

* dobudovanie infraštruktúry v obciach (drobná infraštruktúra, oddychové zóny),
* upravenie vzhľadu obcí,
* budovanie voľnočasovej infraštruktúry,
* budovanie infraštruktúry cestovného ruchu,
* technické dokumentácie k pripravovaným projektom v rámci výziev vyhlasovaných miestnou akčnou skupinou MAS HORNOHRAD.

Priorita č. 2 – Podpora základných služieb a rozvoja obcí

*Oprávnené aktivity*

* sprístupnenie základných a doplnkových služieb pre obyvateľov,
* rozšírenie sociálnych a komunitných služieb pre obyvateľov,
* realizácia aktivít komunitného charakteru.

Priorita č. 3 – Podpora občianskych iniciatív a aktivít a podpora regionálnych tradícií

*Oprávnené aktivity*

* rozvoj voľnočasových a spoločenských aktivít,
* podpora vzdelávania,
* podpora zachovania tradícií,
* rozvoj tradičných remeselných zručností.

|  |
| --- |
| 3. Oprávnení žiadatelia |

1. Obce do 300 obyvateľov (k 31. 12. 2021), ktoré sú členmi MAS HORNOHRAD:

* Krná,
* Mládzovo,
* Hradište,
* Rovňany.

1. Občianske združenia, ktoré sú členmi MAS HORNOHRAD:

* CPK v Poltári – RRA,
* OZ Alveus,
* OZ Cinobančan,
* OZ PreHradište,
* Tilia, n. o.,
* Veľkoveské združenie.

|  |
| --- |
| 4. Dĺžka trvania výzvy |

1. Termín vyhlásenia výzvy na predkladanie projektu: 04. 04. 2022
2. Termín uzávierky pre prijímanie projektov: 31. 05. 2022
3. Vyhodnotenie výzvy: do 30. 06. 2022
4. Termín realizácie projektov: 01. 07. 2022 do 31. 12. 2022

|  |
| --- |
| 5. Financovanie projektu |

1. Výška finančných prostriedkov alokovaných na výzvu MAS/GP/2022/01 predstavuje **4 000 EUR**.
2. Minimálna výška podpory na 1 projekt je **200 EUR**.
3. Maximálna výška podpory na 1 projekt je **600 EUR**.
4. Príspevok na financovanie projektov v rámci tohto grantového programu (vyjadrený ako percento z celkových oprávnených výdavkov) je poskytovaný maximálne vo výške **90 %**. Výška spolufinancovania žiadateľa je minimálne **10 %**.
5. Spôsob financovania

* 80 % zo schváleného finančného príspevku po podpise zmluvy
* 20 % zo schváleného finančného príspevku po predložení záverečnej správy projektu

|  |
| --- |
| 6. Oprávnené a neoprávnené výdavky |

1. Oprávnené výdavky:

* stavebný a/alebo iný materiál,
* stavebné práce a/alebo iné služby,
* náklady spojené s dopravou materiálu,
* nákup / prenájom zariadenia a vybavenia,
* príprava a tlač propagačných, prezentačných a informačných materiálov,
* výstavné plochy a stánky – prenájom a poplatky,
* ubytovacie, stravovacie a cestovné náklady spojené s projektom,
* vypracovanie technickej/projektovej dokumentácie k projektom v rámci výziev vyhlasovaných MAS HORNOHRAD.

1. Neoprávnené výdavky:

* výdavky, ktoré nie sú v súlade so všeobecne záväznými právnymi predpismi (najmä zákonom o účtovníctve, zákonom o dani z príjmu, zákonníkom práce, a i.),
* odpisy,
* osobné výdavky (mzdy zamestnancov, honoráre, odmeny, atď.),
* úroky z dlžných súm (úverov a pôžičiek),
* výdavky, ktoré sa nedajú preukázať účtovnými dokladmi,
* DPH v prípade, že žiadateľom je platca DPH,
* prevádzkové výdavky a režijné náklady nesúvisiace s projektom.

|  |
| --- |
| 7. Spôsob predkladania projektov |

1. Projekty sa predkladajú po vyhlásení výzvy na predkladanie projektov, zverejnenej na webovej stránke [www.mashornohrad.sk](http://www.mashornohrad.sk) a po informovaní členov MAS HORNOHRAD.
2. Projekty sa predkladajú písomne, 1x v tlačenej verzii a 1x v elektronickej podobe (vo formáte .doc, .docx).
3. Projekt v tlačenej verzii je potrebné doručiť osobne do kancelárie MAS HORNOHRAD v čase od 8:00 do 14:00 alebo poštou na adresu MAS HORNOHRAD, Železničná 2, 987 01 Poltár. Upozornenie: Pri doručení poštou rozhoduje dátum poštovej pečiatky. Projekty zaslané po dátume uzávierky nebudú do hodnotenia zaradené.
4. Projekt v elektronickej verzii je potrebné zaslať na [info@mashornohrad.sk](mailto:info@mashornohrad.sk) alebo predložiť na CD/DVD nosiči.
5. Jeden žiadateľ môže k výzve predložiť len jednu žiadosť.
6. Žiadateľ musí mať vysporiadané všetky záväzky voči MAS HORNOHRAD z minulých období a aj v kalendárnom roku 2022.

|  |
| --- |
| 8. Povinné prílohy k projektu |

1. Kópia: Stanovy alebo zriaďovacia listina predkladateľa projektu alebo iný relevantný doklad o existencii subjektu a jeho poslaní – **neplatí pre obce**
2. Kópia: List vlastníctva (postačuje LV zo stránky [www.katasterportal.sk](http://www.katasterportal.sk)), nájomná zmluva na dobu minimálne 5 kalendárnych rokov alebo súhlas vlastníka na dobu minimálne 5 kalendárnych rokov – **ak je relevantné**
3. Kópia: Oznámenie k ohláseniu drobnej stavby a/alebo potvrdenia dotknutých inštitúcií – **ak je relevantné**
4. Projekt spolu s prílohami v elektronickej podobe (na CD alebo prostredníctvom e-mailu).

Nepovinná príloha k projektu:

1. Fotodokumentácia stavu lokality pred realizáciou projektu – **ak je relevantné**

|  |
| --- |
| 9. Podmienky poskytnutia príspevku |

1. Projekt musí byť v súlade s podmienkami výzvy MAS/GP/2022/01.
2. Projekt sa musí realizovať na území MAS HORNOHRAD.
3. Projekt musí byť predložený v stanovenom termíne na predpísanom formulári spolu s prílohami listinne aj elektronicky.
4. Žiadateľ musí mať vysporiadané záväzky voči štátu, miestnej samospráve a voči MAS HORNOHRAD.
5. Žiadateľ deklaruje minimálne povinnú výšku spolufinancovania projektu.

|  |
| --- |
| 10. Hodnotenie a výber projektov |

1. Predložené projekty, ktoré splnia základné podmienky výzvy MAS/GP/2022/1, bude posudzovať Výberová komisia MAS na základe hodnotiacich kritérií:

* Opis projektu, ciele projektu a prínos pre územie MAS – max. 10 bodov
* Prepojenie cieľov, aktivít a výsledkov projektu – max. 10 bodov
* Spôsob realizácie projektu a uskutočniteľnosť projektu – max. 10 bodov
* Prospech projektu pre širokú verejnosť – max. 5 bodov
* Rozpočet projektu a nákladová efektívnosť – max. 10 bodov
* Spôsob a miera propagácie MAS HORNOHRAD – max. 5 bodov

1. Maximálny počet je 50 bodov. Minimálna hranica bodov, ktoré musí projekt dosiahnuť je 20 bodov.
2. Predložené projekty posudzuje grantová výberová komisia menovaná Správnou radou MAS HORNOHRAD.

|  |
| --- |
| 11. Administratívne overenie, hodnotenie a výber projektov |

1. Administratívne overenie splnenia podmienok doručenia projektov a podmienok poskytnutia príspevku vykoná Kancelária MAS HORNOHRAD.
2. Grantová výberová komisia vyhodnotí projekty podľa hodnotiacich kritérií a uskutoční výber projektov na základe bodového hodnotenia.
3. Grantová výberová komisia má právo vyžiadania doplňujúcich informácií a podkladov k projektu.
4. Kancelária MAS HORNOHRAD na základe rozhodnutia grantovej výberovej komisie upovedomí žiadateľov o vyhodnotení projektu (Rozhodnutie o schválení/neschválení projektu).
5. Kancelária MAS HORNOHRAD zabezpečí:

* podpis zmluvy o pridelení finančnej podpory,
* informovanie pre realizátorov podporených projektov o použití a spôsobe zúčtovania finančných prostriedkov,
* informovanie verejnosti o realizácii projektu z grantového programu MAS HORNOHRAD (umiestnenie informačnej tabuľky na mieste realizácie projektu s logom MAS, informovanie formou článku alebo tlačovej správy v miestom alebo regionálnom médiu, informovanie na webovej stránke MAS HORNOHRAD a na webovej stránke žiadateľa),
* vedenie administratívnej agendy k projektom počas celej realizácie grantového programu.

|  |
| --- |
| 12. Financovanie, realizácia a vyúčtovanie projektov |

1. Po podpise zmluvy o pridelení finančnej podpory zašle MAS HORNOHRAD na účet žiadateľa 80 % schváleného príspevku na projekt a 20 % až po predložení záverečnej správy k projektu, vyúčtovania projektu a fotodokumentácie z realizácie projektu.
2. Za oprávnené sa považujú len výdavky uskutočnené od podpisu zmluvy do termínu ukončenia projektu (najskôr a najneskôr v termíne od **01. 07. 2022 do 31. 12. 2022**).
3. Poskytnutý príspevok a finančná spoluúčasť žiadateľa musia byť vyúčtované **najneskôr do 31. 01. 2023** na predpísanom formulári. V prípade nedodržania tohto termínu, nebude uhradených zvyšných 20 % príspevku. Ak žiadateľ projektu príspevok nezúčtuje, žiadateľ vráti celý príspevok.
4. Príspevok poskytnutý na projekt musí byť zúčtovaný na predpísanom formulári (Príloha č. 2 Vyúčtovanie projektu). Súčasťou vyúčtovania sú fotokópie účtovných dokladov a dokladov o úhrade (výpisy z účtu alebo výdavkové pokladničné doklady).
5. Vyúčtovanie projektu predkladá prijímateľ príspevku spolu so záverečnou správou k projektu (Príloha č. 3 Záverečná správa k projektu) a fotodokumentáciou projektu. Žiadateľ je povinný viesť priebežnú fotodokumentáciu z realizácie projektu.
6. Vyúčtovanie príspevku, záverečná správa k projektu a fotodokumentácia z realizácie projektu sa je potrebné predložiť v elektronickej podobe prostredníctvom e-mailu [info@mashornohrad.sk](mailto:info@mashornohrad.sk) alebo osobne v kancelárii MAS HORNOHRAD.
7. Pri zúčtovaní príspevku žiadateľ preukáže rovnakým spôsobom aj spolufinancovanie projektu.
8. Finančné prostriedky, ktoré žiadateľ nepoužil vráti najneskôr do 15 pracovných dní od predloženia vyúčtovania projektu na účet MAS HORNOHRAD.
9. V prípade, že žiadateľ nepoužije finančné prostriedky na účel stanovený v projekte alebo nepredloží zúčtovanie v stanovenom termíne, je povinný vrátiť finančné prostriedky poskytnuté na projekt v plnej výške na účet MAS HORNOHRAD.
10. Vyúčtovanie projektu sa doručuje prostredníctvom e-mailu [info@mashornohrad.sk](mailto:info@mashornohrad.sk) alebo osobne v kancelárii MAS HORNOHRAD.

|  |
| --- |
| 13. Prílohy výzvy |

Príloha č. 1 Formulár projektu

Príloha č. 2 Vyúčtovanie projektu

Príloha č. 3 Záverečná správa projektu

Príloha č. 4 Hodnotiaci hárok

Príloha č. 5 Vzor zmluvy